stanford-oval/wikipedia huggingface dataset:
วัดส้ม (จังหวัดพระนครศรีอยุธยา)

| วัดส้ม |
| --- | --- |


ที่ตั้ง: ตำบลประตูชัย อำเภอพระนครศรีอยุธยา จังหวัดพระนครศรีอยุธยา
ประเภท: วัดร้าง
 สถานีย่อยพระพุทธศาสนา
วัดส้ม เป็นโบราณสถานประเภทวัดร้างที่ตั้งอยู่ติดกับคลองท่อ (คลองฉะไกรใหญ่) ทางด้านทิศตะวันตกในตำบลประตูชัย อำเภอพระนครศรีอยุธยา จังหวัดพระนครศรีอยุธยา
ไม่ปรากฏหลักฐานทางด้านเอกสารเกี่ยวกับประวัติการสร้างวัดส้ม แต่จากรูปแบบทางสถาปัตยกรรมและลวดลายทางศิลปกรรมของปรางค์ เชื่อว่าเป็นศิลปะอยุธยาตอนต้น ช่วงปลายพุทธศตวรรษที่ 18 ถึงราวปลายพุทธศตวรรษที่ 19 ซึ่งเก่ากว่าปรางค์องค์อื่นในสมัยอยุธยาตอนต้น เช่น พระปรางค์องค์เล็กที่วัดมหาธาตุ (พ.ศ. 1917) และวัดราชบูรณะ (พ.ศ. 1967) เล็กน้อย
ปรางค์เป็นปรางค์ก่ออิฐขนาดย่อมตั้งอยู่บนฐานเตี้ย เครื่องประดับชั้นหลังคาได้กลายรูปเป็นกลีบขนุนอย่างสมบูรณ์ มีลวดลายปูนปั้นลายบัวหงายประดับที่ฐาน ส่วนบนสุดของฐานเป็นลายลูกประคํา ในส่วนกลีบขนุน ที่ริมของกลีบทําเป็นโครงกรอบประดับด้วยลายลูกประคํา และลายใบไม้ม้วน ขนาบโครงลายลูกประคําไว้อีกชั้นหนึ่ง มีการทำลายทับหลัง อีกทั้งลายปูนปั้นต่าง ๆ มีทั้งลายรูปเรขาคณิต สัตว์ในนิทานโบราณ รวมทั้งลายราหูอมจันทร์ ล้วนเป็นลายที่วิวัฒนาการมาจากศิลปะเขมรในช่วงพุทธศตวรรษที่ 18
คณะสื่อสารมวลชน มหาวิทยาลัยรามคำแหง

| --- | --- |
Faculty of Mass Communication,   Ramkhamhaeng University 
ชื่อย่อ: MC.
คติพจน์: สร้างสรรค์นักสื่อสาร รู้เท่าทันเทคโนโลยี มีความรู้คู่คุณธรรม
สถาปนา: 15 ตุลาคม พ.ศ. 2555 (12 ปี)
คณบดี: รองศาสตราจารย์ ดร.สุระชัย ชูผกา
ที่อยู่: สำนักงานคณะสื่อสารมวลชน มหาวิทยาลัยรามคำแหง อาคารสุโขทัย ชั้น 2 ถนนรามคำแหง แขวงหัวหมาก เขตบางกะปิ กรุงเทพมหานคร 10240
สี:   เขียวตองอ่อน
มาสคอต: รูปคนสนทนา (ไม่เป็นทางการ)
สถานปฏิบัติ: ห้องปฏิบัติการคณะสื่อสารมวลชน อาคารสุโขทัย ชั้น 10   สำนักงานคณะสื่อสารมวลชน อาคารสุโขทัย ชั้น 2
เว็บไซต์: https://mac.ru.ac.th/
คณะสื่อสารมวลชน มหาวิทยาลัยรามคำแหง เป็นหน่วยงานระดับคณะ ในสังกัดของ มหาวิทยาลัยรามคำแหง เดิมเป็น ภาควิชาสื่อสารมวลชน ในคณะมนุษยศาสตร์ ตั้งแต่ปี พ.ศ. 2535 โดยตั้งแต่ปีการศึกษา 2556 เป็นต้นมา ได้รับการอนุมัติจากสภามหาวิทยาลัยให้จัดตั้งขึ้นเป็น คณะสื่อสารมวลชน เมื่อวันที่ 15 ตุลาคม ปี พ.ศ. 2555 และมี รองศาสตราจารย์ ดร.สุระชัย ชูผกา เป็นคณบดีคนปัจจุบัน
ปัจจุบัน คณะสื่อสารมวลชนเปิดสอนในระดับปริญญาตรี ภาคการศึกษา 1/2565 จำนวน 2 หลักสูตร คือ หลักสูตรศิลปศาสตรบัณฑิต สาขานิเทศศาสตร์และสื่อดิจิทัล[ลิงก์เสีย] และ สาขาภาพยนตร์ดิจิทัลและสื่อสร้างสรรค์ เก็บถาวร 2022-02-14 ที่ เวย์แบ็กแมชชีน
ประวัติ > แรกเริ่ม

แรกเริ่มคณะสื่อสารมวลชน เดิมมีชื่อว่า คณะเทคโนโลยีการสื่อสารมวลชน เกิดจากภาควิชาสื่อสารมวลชนนั้นซึ่งเป็นส่วนหนึ่งในคณะมนุษยศาสตร์เริ่มต้นทศวรรษที่ 4 ของการก่อตั้งมหาวิทยาลัยรามคำแหง  ปีพ.ศ. 2543 จัดตั้งเป็นคณะเทคโนโลยีการสื่อสารมวลชนและเตรียมการจัดตั้งศูนย์สารนิเทศ จึงได้แยกตัวออกเป็น คณะเทคโนโลยีการสื่อสารมวลชน ชื่อในขณะนั้น ซึ่งมีผู้เข้าการศึกษาและสนใจเป็นจำนวนมาก อีกทั้งภารกิจของคณะมนุษย์ศาสตร์มีมากขึ้น และการศึกษาในสาขาวิชาสื่อสารมวลชนได้เจริญก้าวหน้าและขยายตัวขึ้นอย่างรวดเร็วเพื่อรองรับการจัดการเรียนการสอนและสาขาวิชาให้ทันต่อโลกและเหตุการณ์ปัจจบันมากขึ้น จึงได้มีการแยกภาควิชาสื่อสารมวลชนขึ้นเป็น "คณะเทคโนโลยีการสื่อสารมวลชน" ในมหาวิทยาลัยรามคำแหง แต่เดิมมหาวิทยาลัยรามคำแหงเปิดสอนวิชาด้านการสื่อสารและการสื่อสารมวลชนเป็นวิชาเลือกในภาควิชาภาษาไทยและภาษาตะวันออก คณะมนุษยศาสตร์
ประวัติ > ภาควิชาสื่อสารมวลชน

ในปี พ.ศ. 2536 มีพระราชบัญญัติก่อตั้งภาควิชาสื่อสารมวลชน เปิดสอนสาขาวิชาสื่อสารมวลชนเป็นวิชาเอก ตั้งแต่ พ.ศ. 2535
ด้วยมีนักศึกษาสนใจเรียนสาขาวิชาด้านสื่อสารมวลชนจำนวนมาก และมีความสนใจในศาสตร์การสื่อสารมวลชนเฉพาะสาขามากขึ้น มหาวิทยาลัยจึงมอบหมายให้ภาควิชาสื่อสารมวลชนเตรียมการยกฐานะภาควิชาสื่อสารมวลชนเป็นคณะที่จัดการเรียนการสอนด้านสื่อสารมวลชน
ประวัติ > คณะเทคโนโลยีการสื่อสารมวลชน

การประชุมสภามหาวิทยาลัยรามคำแหง ครั้งที่ 4/2545 วาระที่ 4.8 เมื่อวันที่ 29 เมษายน 2545 มีมติให้จัดตั้ง คณะเทคโนโลยีการสื่อสารมวลชน และมีประกาศมหาวิทยาลัยรามคำแหงเรื่องการจัดตั้งคณะเทคโนโลยีการสื่อสารมวลชน ลงวันที่ 16 ตุลาคม 2545 และให้อยู่ในความดูแลของคณะมนุษยศาสตร์ คณะเทคโนโลยีการสื่อสารมวลชน จัดการเรียนการสอนหลักสูตรศิลปศาสตรบัณฑิต 3 สาขา
ประวัติ > คณะเทคโนโลยีการสื่อสารมวลชน > สาขาวิชาที่เปิดสอนระดับปริญญาตรี

จัดการเรียนการสอนหลักสูตรศิลปศาสตรบัณฑิต 3 สาขา ได้แก่
สาขาวิชาการสื่อสารบูรณาการ
สาขาวิชาวารสารศาสตร์สื่อประสม
สาขาวิชาวิทยุกระจายเสียงและวิทยุโทรทัศน์
ประวัติ > คณะเทคโนโลยีการสื่อสารมวลชน > สาขาวิชาที่เปิดสอนระดับปริญญาโท

มีการจัดการเรียนการสอนหลักสูตรศิลปศาสตรมหาบัณฑิต 1 หลักสูตร
หลักสูตรศิลปศาสตรมหาบัณฑิต สาขาวิชานิเทศศาสตร์
ประวัติ > คณะสื่อสารมวลชน

สภามหาวิทยาลัยรามคำแหง ในการประชุมครั้งที่ 12/2555 วาระที่ 5.6 เมื่อวันที่ 15 ตุลาคม 2555 มีมติอนุมัติให้เปลี่ยนชื่อคณะเทคโนโลยีการสื่อสารมวลชน เป็นคณะสื่อสารมวลชนโดยให้รวมการดำเนินการของภาควิชาสื่อสารมวลชนและคณะสื่อสารมวลชนเข้าด้วยกัน เป็นคณะในกำกับราชการอีกคณะหนึ่งอย่างเป็นทางการ  แยกการดำเนินงานเป็นอิสระออกจากคณะมนุษยศาสตร์ และจัดตั้งเป็นคณะ อย่างเป็นเอกเทศ ในปีการศึกษา 2556 และมีที่ทำการปัจจุบัน คือ อาคารสุโขทัย ชั้น 2 โดยมี ผศ.ดร.บุญชาล ทองประยูร เป็นคณบดีท่านแรก
ประวัติ > คณะสื่อสารมวลชน > สาขาวิชาที่เปิดสอนระดับปริญญาตรี

จัดการเรียนการสอนหลักสูตรศิลปศาสตรบัณฑิต 1 สาขา ได้แก่
หลักสูตรศิลปศาสตรบัณฑิต สาขานิเทศศาสตร์และสื่อดิจิทัล[ลิงก์เสีย]
หลักสูตรศิลปศาสตรบัณฑิต สาขาวิชาภาพยนตร์ดิจิทัลและสื่อสร้างสรรค์ เก็บถาวร 2022-02-14 ที่ เวย์แบ็กแมชชีน
ประวัติ > คณะสื่อสารมวลชน > สาขาวิชาที่เปิดสอนระดับปริญญาโท

มีการจัดการเรียนการสอนหลักสูตรศิลปศาสตรมหาบัณฑิต 1 สาขา ได้แก่
หลักสูตรศิลปศาสตรมหาบัณฑิต สาขาวิชานิเทศศาสตร์
ประวัติ > ชื่อปริญญาและสาขาวิชา

หลักสูตรปริญญาตรี สาขานิเทศศาสตร์และสื่อดิจิทัล (หลักสูตรปรับปรุง พ.ศ. 2565)
ชื่อปริญญาและสาขาวิชา
ภาษาไทย ศิลปศาสตรบัณฑิต (นิเทศศาสตร์และสื่อดิจิทัล)
อักษรย่อภาษาไทย ศศ.บ. (นิเทศศาสตร์และสื่อดิจิทัล)
ภาษาอังกฤษ Bachelor of Arts (Communication Arts and Digital Media)
อักษรย่อภาษาอังกฤษ B.A. (Communication Arts and Digital Media)
หลักสูตรปริญญาตรี สาขาวิชาภาพยนตร์ดิจิทัลและสื่อสร้างสรรค์ (หลักสูตรใหม่ พ.ศ. 2565)
ชื่อปริญญาและสาขาวิชา
ภาษาไทย ศิลปศาสตรบัณฑิต (ภาพยนตร์ดิจิทัลและสื่อสร้างสรรค์)
อักษรย่อภาษาไทย ศศ.บ. (ภาพยนตร์ดิจิทัลและสื่อสร้างสรรค์)
ภาษาอังกฤษ Bachelor of Arts (Digital Film and Creative Media)
อักษรย่อภาษาอังกฤษ B.A. (Digital Film and Creative Media)
หน่วยงาน

ภาควิชาสื่อสารมวลชน
ภาควิชาการสื่อสารบูรณาการ
ภาควิชาวารสารศาสตร์สื่อประสม
ภาควิชาวิทยุกระจายเสียงและวิทยุโทรทัศน์
สำนักงานเลขานุการ
งานหลักสูตร
ศิษย์เก่า​ที่มีชื่อเสียง​

หมวดหมู่:บุคคลจากคณะสื่อสารมวลชน มหาวิทยาลัยรามคำแหง
ดูเพิ่ม

มหาวิทยาลัยรามคำแหง
แหล่งข้อมูลอื่น

http://www.ru.ac.th เว็บไซต์มหาวิทยาลัยรามคำแหง
http://www.mac.ru.ac.th/
| ด ค กรายชื่อคณะนิเทศศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | นครพนม • นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี |  |
| สถาบันอุดมศึกษา  ในกำกับของรัฐ | เกษตรศาสตร์ (เกษตร) • เกษตรศาสตร์ (เกษตร กำแพงแสน) • เกษตรศาสตร์ (มนุษยศาสตร์) • ขอนแก่น • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีสุรนารี • ธรรมศาสตร์ • บูรพา (ดนตรีและการแสดง) • บูรพา (มนุษยศาสตร์และสังคมศาสตร์) • พะเยา • วลัยลักษณ์ • มหิดล • แม่โจ้ (ศิลปศาสตร์) • แม่โจ้ (สารสนเทศและการสื่อสาร) • ศรีนครินทรวิโรฒ • ศิลปากร • สงขลานครินทร์ • สวนดุสิต |  |
| มหาวิทยาลัยราชภัฏ | เชียงราย • บ้านสมเด็จเจ้าพระยา • มหาสารคาม • สวนสุนันทา |  |
| มหาวิทยาลัย  เทคโนโลยีราชมงคล | กรุงเทพ • ธัญบุรี |  |
| สถาบันอุดมศึกษาเอกชน | กรุงเทพ • กรุงเทพธนบุรี • เกริก • เกษมบัณฑิต • เจ้าพระยา • เซนต์จอห์น • ธุรกิจบัณฑิตย์ • นอร์ทกรุงเทพ • เนชั่น • ปทุมธานี • ภาคตะวันออกเฉียงเหนือ • รังสิต • รัตนบัณฑิต • วงษ์ชวลิตกุล • ศรีปทุม • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อัสสัมชัญ • อีสเทิร์นเอเชีย |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยรามคำแหง |
| --- | --- | --- |
| สัญลักษณ์ | พ่อขุนรามคำแหงมหาราช • สีน้ำเงิน-สีทอง |  |
| วิทยาเขต | หัวหมาก • บางนา • สุโขทัย |  |
| คณะ | นิติศาสตร์ • บริหารธุรกิจ • มนุษยศาสตร์ • ศึกษาศาสตร์ • วิทยาศาสตร์ • รัฐศาสตร์ • เศรษฐศาสตร์ • วิศวกรรมศาสตร์ • ศิลปกรรมศาสตร์ • พัฒนาทรัพยากรมนุษย์ • สื่อสารมวลชน • ทัศนมาตรศาสตร์ • บัณฑิตวิทยาลัย • สถาบันการศึกษานานาชาติ |  |
| วิทยาเขตสุโขทัย | สาธารณสุขศาสตร์ • ธุรกิจการบริการ |  |
| สาขาวิทยบริการฯ | เชียงราย • เชียงใหม่ • แพร่ • ลพบุรี • เพชรบูรณ์ • อุทัยธานี • ปราจีนบุรี • กาญจนบุรี • อุดรธานี • นครพนม • ขอนแก่น • หนองบัวลำภู • ชัยภูมิ • อำนาจเจริญ • นครราชสีมา • สุรินทร์ บุรีรัมย์ • ศรีสะเกษ • พังงา • นครศรีธรรมราช • ตรัง • สงขลา |  |
| โรงเรียนสาธิต | โรงเรียนสาธิตมหาวิทยาลัยรามคำแหง • โรงเรียนสาธิตมหาวิทยาลัยรามคำแหง (ฝ่ายประถม) • โรงเรียนสาธิตมหาวิทยาลัยรามคำแหง วิทยาเขตบางนา |  |
หมวดหมู่ •  โครงการ •  สถานีย่อย
ภาษาคีร์กีซ

ระวังสับสนกับ ภาษาฟูยู-คีร์กีซ
| ภาษาคีร์กีซ |
| --- | --- |
Кыргыз тили,   قیرغیزچا
ออกเสียง: แม่แบบ:IPA-ky
ประเทศที่มีการพูด: คีร์กีซสถาน, อัฟกานิสถาน, ทาจิกิสถาน, ปากีสถาน, เขตปกครองตนเองซินเจียงอุยกูร์ (จีน)
ชาติพันธุ์: ชาวคีร์กีซ
จำนวนผู้พูด: 4.5 ล้านคน  (2009 census)
ตระกูลภาษา: เตอร์กิก  เตอร์กิกทั่วไปเคียปชักคีร์กีซ–เคียปชักภาษาคีร์กีซ
ระบบการเขียน: อักษรคีร์กีซ (อักษรซีริลลิก, อักษรเปอร์เซีย-อาหรับ, อักษรเบรลล์คีร์กีซ)
สถานภาพทางการ
ภาษาทางการ: คีร์กีซสถาน Kizilsu Kyrgyz Autonomous Prefecture (จีน)  องค์กร: Organization of Turkic States องค์การสนธิสัญญาความมั่นคงร่วมกัน 
รหัสภาษา
ISO 639-1: ky
ISO 639-2: kir
ISO 639-3: kir
Linguasphere: 44-AAB-cd
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ผู้พูดภาษาคีร์กีซในชุดพื้นเมือง บันทึกที่ทุ่งเลี้ยงสัตว์ Chunkurchak แถวชานเมืองบิชเคก
อาซิม ผู้พูดภาษาคีร์กีซ บันทึกที่ประเทศไต้หวัน
ภาษาคีร์กีซ (คีร์กีซ: Кыргыз тили, อักษรโรมัน: Kyrgyz tili, แม่แบบ:IPA-ky) เป็นภาษากลุ่มเตอร์กิกในสาขาเคียปชักที่มีผู้พูดในเอเชียกลาง ภาษานี้เป็นภาษาทางการของประเทศคีร์กีซสถานและเป็นภาษาชนกลุ่มน้อยในKizilsu Kyrgyz Autonomous Prefecture ในเขตปกครองตนเองซินเจียงอุยกูร์ ประเทศจีน และGorno-Badakhshan Autonomous Province ในประเทศทาจิกิสถาน โดยมีระดับความเข้าใจร่วมกันระหว่างภาษาคีร์กีซ คาซัค และอัลไตสูงมาก นอกจากนี้ ภาษาคีร์กีซยังมีผู้พูดโดยผู้มีเชื้อชาติคีร์กีซหลายที่ทั่วอดีตสหภาพโซเวียต, อัฟกานิสถาน, ตุรกี, ปากีสถานตอนเหนือ และรัสเซีย
เดิมทีภาษาคีร์กีซเคยเขียนด้วยอักษรรูนเตอร์กิก แล้วเปลี่ยนไปเป็นอักษรเปอร์เซีย-อาหรับ (จนถึง ค.ศ. 1928 ในสหภาพโซเวียต ยังคงใช้งานในประเทศจีน) ในช่วง ค.ศ. 1928 ถึง 1940 จึงเริ่มมีการใช้อักษรละติน จากนั้น เจ้าหน้าที่โซเวียตได้เปลี่ยนอักษรละตินไปเป็นอักษรซีริลลิกใน ค.ศ. 1940 หลังจากคีร์กีซสถานได้รับเอกราชหลังโซเวียตล่มสลายใน ค.ศ. 1991 แผนการนำอักษรละตินมาใช้กลายเป็นที่นิยม แม้จะยังไม่ได้ดำเนินการตามแผน แต่ก็ยังคงมีการอภิปรายเป็นครั้งคราว
ประวัติ > ยุคก่อนประวัติศาสตร์

กลุ่มชนกลุ่มแรกที่รู้จักกันในชื่อชาวคีร์กิซได้มีการกล่าวถึงในยุคกลางตอนต้นของเอกสารจีนในฐานะเพื่อนบ้านทางเหนือ และบางครั้งเป็นกลุ่มจักรวรรดิเติร์กในทุ่งหญ้าสเตปที่อยู่ในมองโกเลีย ชาวคีร์กิซเกี่ยวข้องกับเส้นทางการค้านานาชาติในชื่อเส้นทางสายไหม ในยุคจักรวรรดิ์อุยกูร์เมื่อราว 297 ปีก่อนพุทธศักราช ชนกลุ่มนี้พูดภาษากลุ่มเตอร์กิกที่แตกต่างจากภาษาเตอร์กิกโบราณไปเล็กน้อย และเขียนด้วยอักษรรูนแบบเดียวกัน หลังจากมีชัยชนะเหนืออุยกูร์ ชาวคีร์กีซไม่ได้ครอบครองทุ่งหญ้าสเตปในมองโกเลีย และประวัติศาสตร์ของพวกเขาในช่วงนี้เป็นที่รู้จักน้อยมาก แต่เชื่อว่าพวกเขาคงอาศัยในบริเวณไม่ไกลจากบริเวณที่อยู่ในปัจจุบันนี้
บรรพบุรุษของชาวเติร์กทุกวันนี้ อาจจะเป็นเผ่าซาโมเยคใต้หรือเผ่าเยนิเซยันที่เข้ามาติดต่อกับวัฒนธรรมเติร์ก หลังจากมีชัยชนะเหนืออุยกูร์และตั้งหลักแหล่งในบริเวณออร์คอน ซึ่งเป็นบริเวณที่พบหลักฐานภาษาเตอร์กิกที่เก่าที่สุดในพุทธศตวรรษที่ 14 เอกสารของชาวจีนและมุสลิมในพุทธศตวรรษที่ 12 - 17 อธิบายว่าชาวคีร์กิซว่าเป็นพวกผมแดง ตาสีเขียว
ลูกหลานของชาวคีร์กิซที่สืบเชื้อสายมาจากชาวไซบีเรียได้รับการยืนยันจากข้อมูลทางพันธุกรรม 63% ของชายชาวคีร์กิซในปัจจุบันมี DNA บนโครโมโซม Y Ria1 ซึ่งพบในชาวทาจิก 64% ชาวยูเครน 54% ชาวโปแลนด์ 56% และชาวไอซ์แลนด์ 29%
ถ้าชาวคีร์กิซสืบเชื้อสายมาจากเผ่าซาโมเยคในไซบีเรีย ชาวคีร์กิซจะต้องเคยพูดภาษาในตระกูลภาษายูราลิกมาก่อนที่จะเข้าสู่บริเวณออร์คอน ถ้าเป็นลูกหลานของเผ่าเยนิเซยัน พวกเขาจะเป็นลูกหลานของกลุ่มชนชื่อเดียวกันที่เริ่มเข้าสู่ดินแดนที่เป็นประเทศคีร์กีซสถานในปัจจุบันจากบริเวณแม่น้ำเยนิเซยในไซบีเรียตอนกลางเมื่อพุทธศตวรรษที่ 15 อย่างไรก็ตาม ทฤษฎีที่มาจากเผ่าเยนิเซยันมีข้อโต้แย้งมาก เพราะความใกล้เคียงทางวัฒนธรรมและภาษาของชาวคีร์กิซและชาวคาซัค คำอธิบายในยุคแรกๆ เกี่ยวกับชาวคีร์กิซในเอกสารจีน กล่าวว่าพวกเขามีผมสีแดงและตาสีเขียวซึ่งเป็นลักษณะของกลุ่มชาวคอเคซอยด์ ที่พูดภาษาในตระกูลภาษาอินโด-ยุโรเปียนในยุคนั้น ซึ่งปัจจุบันยังพบอยู่ในยูเรเชียตอนกลาง ยิ่งไปกว่านั้น ยังไม่มีหลักฐานที่เชื่อมต่อภาษาคีร์กิซเข้ากับตระกูลภาษายูราลิกหรือเยนิเซยัน จึงไม่แน่นอนว่าชาวคีร์กิซในปัจจุบันเป็นลูกหลานของชาวคีร์กิซในยุคกลางหรือไม่
ประวัติ > ยุคอาณานิคม

ในยุคที่ถูกปกครองโดยตุรกี (พ.ศ. 2419 - 2460) คาซัคและคีร์กิซถูกเรียกรวมกันว่าคีร์กิซ และส่วนที่เป็นคีร์กิซสถานในปัจจุบันเรียกว่าคีร์กิซดำ  แม้ว่าภาษาคีร์กิซจะมีที่มาจากสาขาเดียวกับภาษาอัลไตและภาษาอื่นๆที่ใช้พูดทางตะวันออกเฉียงเหนือของคีร์กิซสถาน แต่ภาษาคีร์กิซในปัจจุบันมีความใกล้เคียงกับภาษาคาซัคและบางครั้งจัดอยู่ในภาษากลุ่มโนกายของภาษากลุ่มเคียปชักซึ่งเป็นกลุ่มย่อยของภาษากลุ่มเตอร์กิก ถ้าตัดอิทธิพลจากภาษาคาซัคออกไปแล้ว ภาษาคีร์กิซยังคงมีความคล้ายคลึงกับภาษาอัลไตอยู่ ภาษาคีร์กิซสมัยใหม่ไม่มีระบบการเขียนที่เป็นมาตรฐานจนกระทั่ง พ.ศ. 2466 จึงมีการเขียนที่ปรับปรุงมาจากอักษรอาหรับ จากนั้นเปลี่ยนเป็นอักษรละตินที่พัฒนาโดยคาซืม ตืย์นืย์สตานอฟ และเปลี่ยนเป็นอักษรอาหรับใน พ.ศ. 2483 ในทันทีที่ได้รับเอกราช มีการอภิปรายเกี่ยวกับการเปลี่ยนตัวอักษรแต่ยังไม่ได้ข้อสรุป
ประวัติ > ความเปลี่ยนแปลงในยุคหลังโซเวียต

ความแตกต่างอย่างหนึ่งระหว่างคีร์กิซสถานกับคาซัคสถาน คือชาวคีร์กิซนิยมใช้ภาษาของตนมากกว่า และอยู่กันเป็นกลุ่มก้อนชัดเจนกว่า หลังได้รับเอกราชจากโซเวียต รัฐลาลของอะกาเยฟเสนอให้ใช้ภาษาคีร์กิซเป็นภาษาราชการและบังคับให้ชาวยุโรปหันมาใช้ภาษาคีร์กิซ ซึ่งชาวยุโรปที่ส่วนใหญ่เป็นชาวรัสเซียต่อต้านนโยบายนี้มาก ใน พ.ศ. 2535 มีการออกกฎหมายบังคับให้ธุรกิจทุกอย่างต้องใช้ภาษาคีร์กิซเท่านั้นภายใน พ.ศ. 2540  แต่ในเดือนมีนาคม พ.ศ. 2549 รัฐสภาของคีร์กิซสถานยอมให้ใช้ภาษารัสเซียเป็นภาษาราชการคู่กับภาษาคีร์กิซอีกภาษา ซึ่งการเปลี่ยนแปลงนี้ได้รับแรงกดดันจากรัสเซียด้วย
สัทวิทยา > สระ

|  | หน้า> ไม่ห่อ | หน้า> ห่อ | หลัง> ไม่ห่อ | หลัง> ห่อ |
| --- | --- | --- | --- | --- |
| ปิด | i | y | ɯ | u |
| กลาง | e | ø |  | o |
| เปิด | (a) |  | ɑ |  |
/a/ ปรากฏเฉพาะคำยืมจากภาษาเปอร์เซียหรือเมื่อมีคำที่ตามหลังด้วยสระหน้า (การกลืนเสียงย้อนกลับ) เช่น /ajdøʃ/ 'ลาดเอียง' แทน */ɑjdøʃ/ หมายเหตุ: ในสำเนียงส่วนใหญ่ สถานะสระจาก /ɑ/ ยังคงเป็นที่สงสัย
สัทวิทยา > พยัญชนะ

|  |  | ริมฝีปาก | ฟัน/ ปุ่มเหงือก | หลัง-ปุ่มเหงือก | หลังลิ้น |
| --- | --- | --- | --- | --- | --- |
| นาสิก | นาสิก | m | n |  | ŋ |
| ระเบิด | ไร้เสียง | p | t |  | k q |
| ระเบิด | ออกเสียง | b | d |  | ɡ |
| กักเสียดแทรก | ไรเสียง |  | t͡s | t͡ʃ |  |
| กักเสียดแทรก | ออกเสียง |  |  | d͡ʒ |  |
| เสียดแทรก | ไรเสียง | f | s | ʃ | x |
| เสียดแทรก | ออกเสียง | v | z |  |  |
| เปิด | เปิด |  | l |  | j |
| รัว | รัว |  | r |  |  |
1 2 3 4  /f, v, t͡s, x/ ปรากฏเฉพาะคำยืมจากภาษารัสเซีย, อาหรับ และอังกฤษ
ระบบการเขียน

ภาษาคีร์กีซในประเทศคีร์กีซสถานใช้อักษรซีริลลิก ซึ่งใช้อักษรรัสเซียแล้วเพิ่มอักษร ң, ө และ ү ในขณะที่เขตปกครองตนเองซินเจียงอุยกูร์ของประเทศจีน ยังคงใช้อักษรอาหรับ
| 0 | 1 | 2 | 3 | 4 |
| --- | --- | --- | --- | --- |
| ซีริลลิก | เปอร์เซีย-อาหรับ | ละติน | สัทอักษรสากล | ไทย |
| Бардык адамдар өз беделинде жана укуктарында эркин жана тең укуктуу болуп жаралат. Алардын аң-сезими менен абийири бар жана бири-бирине бир туугандык мамиле кылууга тийиш. | باردیق ادامدار ۅز بهدهاینده جانا وُقوُقتاریندا هرکین جانا تهڭ ۇقۇقتۇۇ بولۇپ جارالات. الاردین اڭ-سهزیمی  مهنهن  ابئییری بار جانا بئرى-بئرینه بئر توُوُعاندیق مامئلە قیلوُوُغا تئییش. | Bardıq adamdar öz bedelinde jana uquqtarında erkin jana teŋ uquqtuu bolup jaralat. Alardın aŋ-sezimi menen abiyiri bar jana biri-birine bir tuuğandıq mamile qıluuğa tiyiş. | bɑrdɯq ɑdɑmdɑr øz bedelinde d͡ʒɑnɑ uquqtɑrɯndɑ erkin d͡ʒɑnɑ teŋ uquqtuː boɫup d͡ʒɑrɑɫɑt ‖ ɑɫɑrdɯn ɑɴsezimi menen ɑbijiri bɑr d͡ʒɑnɑ biribirine bir tuːʁɑndɯq mɑmile qɯɫuːʁɑ tijiʃ | มนุษย์ทั้งปวงเกิดมามีอิสระและเสมอภาคกันในศักดิ์ศรี และสิทธิ ต่างในตนมีเหตุผลและมโนธรรม และควรปฏิบัติต่อกันด้วยจิตวิญญาณแห่งภราดรภาพ |
บรรณานุกรม

Kara, Dávid Somfai (2003), Kyrgyz, Lincom Europa, ISBN 978-3-89586-843-6
Krippes, Karl A. (1998). Kyrgyz: Kyrgyz-English/English-Kyrgyz: Glossary of Terms. Hippocrene Books, New York. ISBN 978-0-7818-0641-1.
Library of Congress, Country Studies, Kyrgyzstan.
Comrie, Bernard. 1983. The languages of the Soviet Union. Cambridge: Cambridge University Press.
Beckwith, Christopher I. 1987/1993. "The Tibetan Empire in Central Asia." Princeton: Princeton University Press.
Tchoroev, Tyntchtykbek. 2003. The Kyrgyz.; in: The History of Civilisations of Central Asia, Vol. 5, Development in contrast: from the sixteenth to the mid-nineteenth century /Editors: Ch. Adle and Irfan Habib. Co-editor: Karl M. Baipakov. – UNESCO Publishing. Multiple History Series. Paris. – Chapter  4, p. 109–125. (ISBN 978-92-3-103876-1).
Washington, Jonathan North (2006b), Root Vowels and Affix Vowels: Height Effects in Kyrgyz Vowel Harmony (PDF), คลังข้อมูลเก่าเก็บจากแหล่งเดิม (PDF)เมื่อ 2007-01-13, สืบค้นเมื่อ 2007-04-12
Washington, Jonathan North (2007), Phonetic and Phonological Problems in Kyrgyz: A Fulbrighter's plans for gathering data in the field (PDF), คลังข้อมูลเก่าเก็บจากแหล่งเดิม (PDF)เมื่อ 2016-01-13, สืบค้นเมื่อ 2015-06-29
แหล่งข้อมูลอื่น

El-Sozduk – English-Kyrgyz online dictionary, phrasebook, Android app
Ferdinand, S. & Komlósi, F. 2016. Vitality of the Kyrgyz Language in Bishkek. IJORS, 5/2, pp. 210–226.
Kyrgyz language
Root Vowels and Affix Vowels: Height Effects in Kyrgyz Vowel Harmony
(ในภาษาญี่ปุ่น) "事前学習補助教材Кыргыз тили （キルギス語）" (Kyrgyz exercises; Archive) - Japan International Cooperation Agency
The Talking Kyrgyz Phrasebook
Кыргыз тили – Kyrgyz language resources (in Russian)
Кербен Translit เก็บถาวร 2020-10-22 ที่ เวย์แบ็กแมชชีน - Easy Kyrgyz-Cyrillic–Latin converter
Kyrgyz Cyrillic–Arabic–Latin converter
Kyrgyz–Russian–English Dictionary
Kyrgyz Latin Alphabet
Kyrgyz-Turkish Dictionary
Kyrgyz<>Turkish dictionary (Pamukkale University)
Russian-Kyrgyz Kyrgyz-Russian Dictionary
Kyrgyz - Apertium
| ด ค ก บทความเกี่ยวกับประเทศคีร์กีซสถาน |
| --- | --- | --- |
| ประวัติศาสตร์ |  การเคลื่อนไหวทางการเมืองของบาสมาชิ  สาธารณรัฐสังคมนิยมโซเวียตคีร์กีซ  การจลาจลโอช  การปฏิวัติทิวลิป  การปฏิวัติคีร์กีซในปี พ.ศ. 2553  |  |
| ภูมิศาสตร์ |  เอเชียกลาง  นคร  ปัญหาสิ่งแวดล้อม  ภูเขา  เขตสงวน  จังหวัด  Raions  แม่น้ำ  หุบเขา  ชีวภาพ  |  |
| รัฐบาล |  สหภาพเอเชียกลาง  รัฐธรรมนูญ  การเลือกตั้ง  ความสัมพันธ์ระหว่างประเทศ  สิทธิมนุษยชน LGBT  กองทัพ  รัฐสภา  การเมือง  พรรคการเมือง  ประธานาธิบดี  นายกรัฐมนตรี  |  |
| เศรษฐกิจ |  เกษตรกรรม  ธนาคาร ธนาคารกลาง  ไปรษณีย์  ซอมคีร์กีซสถาน  โทรคมนาคม  การท่องเที่ยว  คมนาคม ท่าอากาศยาน  |  |
| สังคม |  ประชากร  การศึกษา  ชาติพันธุ์  สาธารณสุข  ภาษา  ผู้คน  |  |
| วัฒนธรรม |  Ala kachuu  ภาพยนตร์  อาคาร  สื่อ โทรทัศน์  ดนตรี  วันหยุด  ศาสนา  กีฬา  สัญลักษณ์ เพลงชาติ  ตราแผ่นดิน  ธงชาติ  |  |
 หมวดหมู่  สถานีย่อย  โครงการวิกิ 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  ญี่ปุ่น  เช็กเกีย
มาร์ธา ฝ่าโหดหนีอำมหิต

| มาร์ธา ฝ่าโหดหนีอำมหิต |
| --- | --- |
กำกับ: ฌอน เดอร์กิน
เขียนบท: ฌอน เดอร์กิน
อำนวยการสร้าง: อันโตนิโอ คัมโปส แพททริก คันนิงแฮม  จอช มอนด์
นักแสดงนำ: อลิซาเบธ โอลเซน จอห์น ฮอว์กส์ ซารา พอลสัน ฮิวจ์ แดนซี
กำกับภาพ: โจดี ลี ลิปส์
ตัดต่อ: แซ็ก สจ๊วต-พอนเทียร์
ดนตรีประกอบ: แดเนียล เบนซี ซอนเดอร์ เจอร์เรียนส์
บริษัทผู้สร้าง: ดีสอีสแดท บอร์เดอร์ไลน์ ฟีลม์  
ผู้จัดจำหน่าย: ฟ็อกซ์เสิร์ชไลท์ พิกเจอส์ แคททาลิสท์ อัลลายแอนซ์ จำกัด (ในประเทศไทย​)​
วันฉาย:   21 มกราคม ค.ศ. 2011 (2011-01-21) (เทศกาลภาพยนตร์ซันแดนซ์)  21 ตุลาคม ค.ศ. 2011 (2011-10-21) (สหรัฐอเมริกา) 
ความยาว: 102 นาที
ประเทศ: สหรัฐอเมริกา​
ภาษา: อังกฤษ​
ทุนสร้าง: 600,000 ดอลลาร์สหรัฐ
ทำเงิน: 5.4 ล้านดอลลาร์สหรัฐ
มาร์ธา ฝ่าโหดหนีอำมหิต (อังกฤษ: Martha Marcy May Marlene)​ เป็นภาพยนตร์อเมริกัน​แนวระทึกขวัญ ปี ค.ศ. 2011 เขียนบทภาพยนตร์​และกำกับการแสดงโดย ฌอน เดอร์กิน นำแสดงโดย อลิซาเบธ โอลเซน, ซารา พอลสัน, จอห์น ฮอว์กส์ และ ฮิวจ์ แดนซี ร่วมด้วย จูเลีย การ์เนอร์ ในบทบาทนักแสดงสมทบ ภาพยนตร์มีเนื้อหาเกี่ยวกับหญิงสาวคนหนึ่งที่มีอาการของโรคหลงผิดและโรคจิตหวาดระแวง​ โดยเธอหนีออกมาจากลัทธิอันแปลกประหลาดลัทธิหนึ่ง​ในเทือกเขาแคทสกิล ​ทางตะวันออกเฉียงใต้ของรัฐนิวยอร์ก และกลับมาหาพี่สาวที่ขาดการติดต่อกันไปเป็นเวลานานกว่า 2 ปี
ภาพยนตร์เรื่องนี้เป็นผลงานการแสดงภาพยนตร์เรื่องแรกของ อลิซาเบธ โอลเซน และ จูเลีย การ์เนอร์ โดยหลังจากนำออกฉายได้รับคำชื่นชมจากนักวิจารณ์ภาพยนตร์และประสบความสำเร็จทางรายได้แม้จะถูกนำออกฉายแบบจำกัดและไม่สามารถฉายได้ในบางประเทศ รวมถึงได้รับรางวัลจากเทศกาลภาพยนตร์ต่างๆและได้รับการเสนอชื่อเข้าชิงรางวัลอินดิเพนเดนต์สปิริตอะวอดส์​ถึง 4 สาขา
เนื้อเรื่อง

มาร์ธา (รับบทโดย อลิซาเบธ โอลเซน​)​ หญิงสาววัย 22 ปี ได้เข้าร่วมเป็นสมาชิกของลัทธิอันแปลกประหลาดลัทธิหนึ่งในเทือกเขาแคทสกิล ในรัฐนิวยอร์ก ​โดย แพทริก (รับบทโดย จอห์น ฮอว์กส์)​ ผู้นำของลัทธิได้มอบชื่อใหม่ให้แก่เธอว่า มาร์ซี เมย์ ต่อมาเธอตัดสินใจหลบหนีออกจากลัทธิเข้าไปในป่า เมื่อไปถึงร้านอาหารในเมืองใกล้เคียง เธอได้เผชิญหน้ากับ วัตส์ หนึ่งในสมาชิกของลัทธิ ซึ่งพยายามเกลี้ยกล่อมให้เธอกลับมา แต่เธอปฏิเสธ มาร์ธา โทรหา ลูซี (รับบทโดย ซาราห์ พอลสัน) ​พี่สาวของเธอซึ่งขาดการติดต่อกันไปเป็นระยะเวลานานกว่า 2 ปี ลูซีมารับเธอและพาเธอไปอยู่ด้วยที่บ้านพักริมทะเลสาบในรัฐคอนเนตทิคัต​ โดยลูซีอยู่อาศัยกับ เท็ด สามีที่เพิ่งแต่งงานกัน โดยเท็ดเป็นสถาปนิกที่ประสบความสำเร็จในหน้าที่การงานและมีฐานะร่ำรวย ทั้งสองกำลังวางแผนจะมีลูกด้วยกัน
ขณะที่อยู่กับลูซีและเท็ดในบ้านพักริมทะเลสาบ มาร์ธาเริ่มแสดงพฤติกรรมแปลกประหลาดออกมาเป็นระยะๆ เช่นการเปลือยกายว่ายน้ำ นอนหลับตลอดเวลา ไม่ค่อยรับประทานอาหาร ถามคำถามแปลกๆ โดย ลูซี ได้กล่าวว่าในอดีตเธอเคยทอดทิ้ง มาร์ธา จึงอยากจะรับเธอกลับเข้ามาในชีวิตและดูแลเธอ แต่มาร์ธา ตอบกลับลูซีด้วยท่าทีอันกราดเกรี้ยว จากนั้นมาร์ธาได้โต้เถียงกับ เท็ด ซึ่งเป็นพี่เขยในเรื่องการใช้ชีวิตที่เธอกล่าวว่าเขายึดติดกับหน้าที่การงานและวัตถุ นั่นทำให้เท็ดรู้สึกไม่พอใจนักกับการที่เธอมาอาศัยอยู่ร่วมกันกับเขาในบ้าน และสถานการณ์ยิ่งแย่ลงเมื่อ มาร์ธา แอบขึ้นไปนอนบนเตียงในขณะที่ลูซีและเท็ดกำลังมีเพศสัมพันธ์กัน
การเผยแพร่

ภาพยนตร์ออกฉายรอบปฐมทัศน์​ในเทศกาลภาพยนตร์ซันแดนซ์เมื่อวันที่ 21 มกราคม ค.ศ. 2011 โดย ฌอน เดอร์กิน ได้รับรางวัลจากเทศกาลในสาขาผู้กำกับภาพยนตร์ดรามายอดเยี่ยม นอกจากนี้ภาพยนตร์ยังได้ถูกนำออกฉายในเทศกาลภาพยนตร์กาน​ ประเทศฝรั่งเศส​ และ เทศกาลภาพยนตร์นานาชาติโตรอนโต​ ประเทศแคนาดา​ จากนั้นได้นำออกฉายแบบจำกัดโรงภาพยนตร์ในสหรัฐอเมริกา เมื่อวันที่ 21 ตุลาคม ค.ศ. 2011
ถึงแม้ภาพยนตร์เรื่องนี้จะได้รับทุนสร้างเพียงแค่ 600,000 ดอลลาร์สหรัฐและต้องฉายในสหรัฐอเมริกาแบบจำกัดโรงภาพยนตร์แต่กลับประสบความสำเร็จทางรายได้อย่างงดงาม เมื่อในสัปดาห์แรกสามารถทำเงินได้ 137,651 ดอลลาร์สหรัฐ และทำรายได้รวมเฉพาะในสหรัฐอเมริกาที่ 2,981,038 ดอลลาร์สหรัฐ โดยสามารถทำรายได้รวมจากทั่วโลกถึง 5,438,911 ดอลลาร์สหรัฐ หรือเกือบ 9 เท่าของทุนสร้าง
ในปี ค.ศ. 2012 ทเวนตีท์ เซนจูรีฟ็อกซ์​ ได้มีการอนุญาตให้ผู้ได้รับลิขสิทธิ์ทั่วโลกผลิตและจัดจำหน่ายเป็นโฮมวิดีโอในรูปแบบดีวีดี​และบลูเรย์​ นอกจากนี้ในปัจจุบันมีการเปิดให้รับชมแบบวีดีโอออนดีมานด์​ทาง กูเกิลเพลย์ ​และ ไอทูนส์​ (ไม่มีภาษาไทย​)
ในประเทศไทย คณะกรรมการพิจารณาภาพยนตร์และวีดิทัศน์ ได้กำหนดให้ภาพยนตร์เรื่องนี้จัดอยู่ในกลุ่มภาพยนตร์ที่เหมาะสมกับผู้มีอายุตั้งแต่ 18 ปีขึ้นไป (18+)​ โดยภาพยนตร์เรื่องนี้ถือลิขสิทธิ์โดย บริษัท แคททาลิสท์ อัลลายแอนซ์ (ประเทศไทย) ​จำกัด และมีการจัดจำหน่ายในรูปแบบดีวีดี เสียงดอลบี​ 5.1 (ไม่มีการพากย์เสียงไทย) ​พร้อมคำบรรยาย 8 ภาษา (รวมถึงภาษาไทย​)​ ​เพียงรูปแบบเดียว